עברי אנכי (שיר)

עברי אנכי הוא שיר מסוגת מוזיקה חסידית, שהוציא בני פרידמן ב-2016 ונכלל באלבום שלו 'למלא את העולם באור', ויצא בקליפ בשנת 2017. נכתב על ידי ארי גולדוואג, שמואל מרכוס ומירי ישראלי, והולחן על ידי ארי גולדוואג.

השיר 
מילות השיר מדברות על האמונה והביטחון באל לאורך כל הדרך. מילות הפזמון לקוחות מספר יונה.

השיר יצא בקליפ בהפקת מאיר קיי, בו נראה פרידמן רוקד ליד מיניבוס מאויר באיורים, שכוללים סמלים יהודיים, כמו מנורות.

השיר זכה לפרסום רב ולהצלחה במגזר הדתי, והיה לשיר המושמע ביותר בערוצי הרדיו "קול חי" ו"קול ברמה" במהלך שנת תשע"ז. באתר הידברות נבחר השיר במקום הראשון ברשימת שירי השנה ב"מצעד המוזיקה היהודית".

השיר זכה במקום ה-21 במצעד העשור של רדיו קול ברמה.

נכון ל-2023 השיר זכה ליותר מ 26 מיליון צפיות באתר יוטיוב, נתון נדיר במגזר החרדי.

מצעדים

קישורים חיצוניים

הערות שוליים

שירי 2017
סינגלים מ-2017
שירים חסידיים